27/07/2020 | Administración LocalMunicipal
Cambre
Aprobación definitiva da modificación das ordenanzas fiscais números 16 e 23

O Concello de Cambre, en sesión extraordinaria do Pleno de data 27 de maio de 2020, aprobou provisionalmente para o exercicio 2020 a modificación da disposición final da Ordenanza fiscal núm.16, reguladora da taxa pola ocupación de terreos de uso público con postos, barracas, espectáculos, atraccións ou recreo e por mesas e cadeiras con finalidade lucrativa e a modificación da disposición final da Ordenanza fiscal núm.23, reguladora da taxa pola utilización privativa ou aproveitamento especial do dominio público con motivo da venda ambulante. Durante o período de exposición ao público non se formularon reclamacións, elevándose a definitivos os acordos provisionais adoptados relativos á modificación das ordenanzas fiscais núm.16 e núm.23, de conformidade co establecido no artigo 17.3 do Real Decreto Legislativo 2/2004 do 5 de marzo, polo que se aproba o texto refundido da Lei reguladora das facendas locais, polo que entrará en vigor a partir do día seguinte á publicación do anuncio da súa aprobación definitiva no Boletín Oficial da Provincia, e permanecerá vixente ata a súa modificación ou derrogación expresa. De conformidade co artigo 19 do Real Decreto Legislativo 2/2004 do 5 de marzo, contra ditos acordos poderase interpoñer recurso contencioso-administrativo, no prazo de dous meses contados dende o día seguinte ao da publicación destes acordos no Boletín Oficial da Provincia, sen prexuizo de calquera outro recurso que os interesados estimen procedente. As ordenanzas fiscais vixentes na actualidade non sinaladas nos acordos precedentes continuarán vixentes ata que non se acorde a súa modificación ou derrogación. O texto íntegro da Ordenanza fiscal núm.16 modificada é o que se transcribe a seguir: «ORDENANZA FISCAL N.º 16 ORDENANZA FISCAL REGULADORA DA TAXA POR OCUPACIÓN DE TERREOS DE USO PÚBLICO CON POSTOS, BARRACAS, ESPECTÁCULOS, ATRACCIÓNS OU RECREO E POR MESAS E CADEIRAS CON FINALIDADE LUCRATIVA Artigo 1.º.–Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das Bases de Réxime Local, e de conformidade co disposto nos artígos 20 a 27 do Real Decreto Lexislativo 2/2004, do 5 de marzo, este Concello establece a “Taxa por ocupación de terreos de uso público con postos, barracas, espectáculos, atraccións ou recreo e por mesas, cadeiras con finalidade lucrativa”, que se rexerá pola presente Ordenanza Fiscal, na que súas normas atenden ó previsto no artigo 57 do citado Real Decreto Legislativo 2/2004, do 5 de marzo. Artigo 2.º.–Feito impoñible. Constitúe o feito impoñible da taxa a ocupación de terreos de uso público por postos, barracas, espectáculos, atraccións ou recreo, mesas e cadeiras con finalidade lucrativa, nos termos establecidos no artigo 5.º desta ordenanza, onde se regulan as tarifas a aplicar, salvo as realizadas con ocasión da celebración de ferias tradicionais ou festexos populares promovidos polo Concello. Artigo 3.º.–Obrigados tributarios.1. Son obrigados tributarios, en concepto de contribuíntes, as persoas físicas ou xurídicas e as entidades a que se refire o artigo 35.4 da Lei xeral tributaria a cuxo favor se outorguen as licenzas, ou autorizacións, ou quen se beneficie ou realice os aproveitamentos, se se procedeu sen a oportuna autorización. Se o aproveitamento se realizase sen obter a licenza ou autorización, considerarase que ten a condición de suxeito pasivo o titular da empresa que explote a instalación á que estea afecto o elemento situado en terreo de uso público.2. Serán responsables solidarios da débeda tributaria as persoas ou entidades a que se refire o artigo 42 da Lei xeral tributaria.3. Serán responsables subsidiarios os administradores das sociedades e os síndicos, interventores e liquidadores dequebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria. Artigo 4.º.–Beneficios fiscais. Aplicaranse os beneficios fiscais previstos en normas con rango de lei e nos tratados internacionais. Artigo 5.º.–Cota tributaria.1. A contía da taxa, regulada nesta ordenanza, será a fixada nas tarifas contidas no parágrafo seguinte, segundo a superficie ocupada polos aproveitamentos e expresada en metros cadrados.2. Establécense as seguintes: a) Anual, coincidindo co ano natural, por cada m 2, 27,00 €/m 2 b) Semestral, semestres naturais, por cada m 2, 18,00 €/m 2 c) Trimestral, trimestres naturais, por cada m 2, 14,34 €/m 2 d) Mensual, meses naturais, por cada m 2, 5,60 €/m 2 e) Ocasional, por día 0,27 €/m 2 f) Tarifa máxima, 100 €/día 3. Se o número de metros cadrados de aproveitamento non fose enteiro, redondearase por exceso para obter a superficie ocupada.4. O pagamento da tarifa anual dará dereito a incrementar o número de mesas ata un 50% (redondearase por exceso se non fose un número enteiro) no período comprendido entre xuño, xullo e agosto, abonando unha liquidación complementaria coa mesma tarifa por metro cadrado.5. Non obstante ao disposto nos apartados anteriores, cando para a autorización da utilización privativa se utilicen procedementos de licitación pública, o importe da taxa virá determinado polo valor económico da proposición sobre a que recaia a concesión, autorización o adxudicación. Artigo 6.º.–Devengo.1. O devengo da presente taxa se produce: a) Tratándose de novos aproveitamentos da vía pública, no momento de iniciar o aproveitamento do dominio púbico local, previa solicitude e concesión da corresponte licencia. b) Tratándose de concesións de aproveitamentos xa autorizados e prorrogados, o día un de xaneiro de cada ano natural e o período impositivo comprenderá o ano natural.2. As cotas sinaladas nas tarifas non poderán reducirse, excepto no seguinte suposto: Cando con motivo da execución de obras e/ou servizos públicos ou privados xa autorizados, o Concello revogue, modifique ou suspenda temporalmente a autorización concedida. Nestes casos, previa solicitude do interesado, e sen que se xere ningún tipo de dereito por parte do obrigado tributario a compensación algunha, procederase ao prorrateo, ou reintegro, no seu caso, da parte proporcional do período non utilizado do importe correspondente á taxa municipal polo aproveitamento especial correspondente ao período non utilizado. A estes efectos, requirirase a emisión de informe técnico sobre a efectiva incidencia das obras e prazo de efectos. Artigo 7.º.–Normas de xestión.1. Cando se presenten solicitudes de licenza ou autorización para a realización dos aproveitamentos previstos nesta Ordenanza haberá de efectuarse o ingreso anticipado en concepto de depósito previo correspondente á cota do exercicio en que ésta se liquida, non tramitándose sen este requisito o expediente para a concesión do aproveitamento. Poderá establecerse a obriga de autoliquidar o importe e ingresar simultáneamente a cantidade resultante. A resolución que conceda a licenza ou autorización aprobará simultáneamente unha liquidación provisional ordenando as devolucións ou practicando as liquidacións complementarias que procedan. En caso de non concederse a licenza ou autorización, devolverase o depósito constituido, salvo que se acredite a ocupación.2. As posteriores cotas anuais serán esixibles dende o primeiro día do ano natural, se ben se poderá elaborar un Padrón anual, tanto para aqueles aproveitamentos no que o seu período impositivo sexa anual coma para aqueles que se soliciten por tempada, sendo obxecto de notificación colectiva. Non será necesario notificar expresamente as variacións que recollan o consignado en declaracións ou documentos presentados polo contribuínte.3. Cando se realicen aproveitamentos sen licenza ou excedendo do autorizado, practicaranse de oficio as liquidacións que correspondan e impoñeranse as sancións que procedan. O pagamento da taxa non supón a adquisición do dereito a realizar o aproveitamento, podendo adoptar a administración municipal as medidas que procedan para evitar a continuación daqueles que non poidan ser autorizados por non cumprir as condicións requiridas, se ben a actuación municipal neste sentido provocará a baixa na matrícula.4. O período impositivo para as tarifas anuais sinaladas no artigo 5 desta Ordenanza, coincidirá co ano natural e unha vez autorizada a ocupación, entenderase prorrogada anualmente, mentras non se presente declaración de baixa justificada polo interesado ou polos seus lexítimos representantes, no caso de falecemento. Tales cotas son irreducibles, salvo nos casos en que a declaración de alta ou baixa na ocupación non coincida co ano natural, en cuxo suposto as cotas se calcularán proporcionalmente ao número de trimestres naturais que restan para finalizar o ano, incluído o do comezo ou finalización do exercicio da actividade. Así mesmo, a devolución das cotas trimestrais a que teña dereito o suxeito pasivo nos casos de baixa na prestación do servizo, deberá ser solicitada por éste, e tramitarase conforme ás normas que rexen a devolución de ingresos indebidos.5. Na tramitación da licenza observaranse as prescricións contidas na Ordenanza Municipal de mesas e cadeiras. Artigo 8.º.–Infraccións e sancións. Para a cualificación das infraccións tributarias, así como das sancións que a elas corresponden en cada caso, estarase ao disposto nos artigos 178 e seguintes da Lei xeral tributaria. Disposición final A presente Ordenanza Fiscal quedará suspendida temporalmente desde o día seguinte á publicación da presente modificación no Boletín Oficial da Provincia ata o 31 de decembro de 2020, entrando en vigor automáticamente o primeiro día de 2021, sendo de aplicación ata a súa modificación ou derrogación expresa.» O texto íntegro da Ordenanza fiscal núm.23 modificada é o que se transcribe a seguir: «ORDENANZA FISCAL N.º 23 ORDENANZA FISCAL REGULADORA DA TAXA POLA UTILIZACIÓN PRIVATIVA OU APROVEITAMENTO ESPECIAL DO DOMINIO PÚBLICO CON MOTIVO DA VENDA AMBULANTE Artigo 1.º.–Fundamento e natureza. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, do 5 de marzo polo que se aproba o texto refundido da Lei reguladora das facendas locais, este Concello establece a “Taxa pola utilización privativa ou aproveitamento especial do dominio público con motivo da venda ambulante” no municipio de Cambre, que se rexerá pola presente Ordenanza fiscal. Artigo 2.º.–Feito impoñible. Constitúe o feito impoñible da taxa, a utilización privativa ou aproveitamento especial do dominio público con motivo da venda ambulante. Considérase venda ambulante a realizada por comerciantes fóra dun establecemento comercial permanente, de xeito habitual, ocasional, periódica ou continuada, nos perímetros ou lugares debidamente autorizados, en instalacións desmontables ou transportables, incluíndo os camións ou vehículos-tenda, carriños e outras instalacións de carácter itinerante. A venda ambulante tan só se poderá levar a cabo en calquera das modalidades previstas na ordenanza xeral reguladora da venda ambulante no termo municipal de Cambre. Artigo 3.º.–Suxeitos pasivos. Son suxeitos pasivos da Taxa regulada nesta Ordenanza, en concepto de contribuíntes, as persoas físicas e xurídicas, así como as entidades a que se refire o artigo 35.4 da Lei Xeral Tributaria, a favor de quen sexa outorgada a autorización para a realización da venda ambulante. Artigo 4.º.–Responsables.1.-Responderán solidariamente das obrigas tributarias do suxeito pasivo as persoas físicas ou xurídicas ás que se refiren os artigos 41 e 42 da Lei xeral tributaria.2.-Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinale o artigo 43 da Lei xeral tributaria. Artigo 5.º.–Cota tributaria.1.–A cota tributaria da taxa será a seguinte: A.–Tarifa aplicable á venda ambulante realizada en mercados periódicos ou fixos: 0,4257 €/m 2 /día B.–Tarifa aplicable á venda ambulante realizada en mercados ocasionales ou ocupacións esporádicas: 1,161 €/m 2 /día 2. Para os efectos previstos para a aplicación do apartado anterior, terase en conta o seguinte: a) Se o número de metros cadrados do aproveitamento non fose enteiro redondearase por exceso para obter a superficie ocupada. b) Para a determinación da superficie a ocupar terase en conta a colocación de toldos, separadores, e outros elementos auxiliares, a fin de computar o perímetro total de ocupación. Artigo 6.º.–Devengo e período impositivo. A taxa devengarase cando se inicie o aproveitamento, momento que, a estes efectos, se entende que coincide co de concesión da autorización, se a mesma foi solicitada. Cando se producise o uso privativo o aproveitamento especial sen solicitar autorización, o devengo da taxa terá lugar no momento do inicio de dito aproveitamento. A presente taxa ten natureza periódica, devengándose no primeiro día do período impositivo, que coincidirá co ano natural, salvo nos supostos de inicio ou cesamento na utilización ou aproveitamento especial do dominio público local, casos nos que procederá aplicar o prorrateo mensual correspondente ao período de ocupación real do dominio público. No caso de autorizacións para o exercicio da venda ambulante fóra das feiras e mercados periódicos organizados, a taxa devengaráse no momento de concesión da autorización. Nestes casos o periodo impositivo coincidirá con aquel determinado na autorización municipal. Cando a alteración na autorización se produza por cambio de titularidade, durante a vixencia da mesma, terá efectividade no período impositivo seguinte ó que tivera lugar. Artigo 7.–Réxime de declaración e ingreso.1.–As cantidades esixibles conforme ás tarifas previstas no artigo 5 desta ordenanza liquidaránse por cada aproveitamento autorizado ou realizado.2.–O ingreso da taxa realizarase: a) Tratándose de autorizacións para o exercicio da venda ambulante en feiras e mercados periódicos organizados, unha vez notificada a alta no padrón correspondente e no caso de prórroga da autorización, por anos naturais no lugar e forma que se estableza e que se notificará mediante edictos. b) Tratándose de autorizacións para o exercicio da venda ambulante fóra das feiras e mercados periódicos organizados, os solicitantes presentarán a autoliquidación da taxa e xustificante de ter ingresado a cota no momento de presentar a correspondente solicitude. Este ingreso terá a consideración de depósito previo e unha vez concedida a autorización se aplicará á liquidación que resulte. Cando, existindo autorización, non sexa efectiva a ocupación por causa imputable ó suxeito pasivo, non procederá a devolución da taxa, agás nos supostos que, no seu caso, se contemplen na Ordenanza reguladora da venda ambulante no termo municipal de Cambre. Artigo 8.º.–Infraccións e sancións. En todo ó relativo a cualificación das infraccións tributarias, así como a determinación das sancións que polas mesmas correspondan en cada caso, aplicarase o réxime establecido na Lei xeral tributaria e nas súas disposicións complementarias e regulamentarias e, en particular, polo establecido no réxime sancionador recollido na Ordenanza reguladora da venda ambulante no termo municipal de Cambre. Disposición final A presente Ordenanza Fiscal quedará suspendida temporalmente desde o día seguinte á publicación da presente modificación no Boletín Oficial da Provincia ata o 31 de decembro de 2020, entrando en vigor automáticamente o primeiro día de 2021, sendo de aplicación ata a súa modificación ou derrogación expresa.» Cambre, 21 de xullo de 2020. A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo de 2019) María Dolores Pan Lesta